ການ​ປະ​ທ້ວງ​ ຂອງ​ຊາວ​ນາ​ໃນ ອິນ​ເດຍ ໄດ້​ເນັ້ນ​ໃຫ້​ເຫັນ​ ຄວາມ​ກັງ​ວົນ ທີ່​ເພີ່ມ​ຂຶ້ນ​ໃນ​ເຂດ​ຊົນ​ນະ​ບົດ
ນາງ ຢາ​ດາ​ຟ ແມ່ນ​ນຶ່ງ​ໃນບັນດາ​ຊາວ​ນາ​ທີ່​ມີ​ຄວາມບໍ່​ພໍ​ໃຈຫຼາຍ​ສິບ​ພັນ​ຄົນ​ ຈາກ​ທົ່ວ​ປະ​ເທດ ຜູ້ທີ່ໄດ້ພາກັນເຂົ້າໄປໃນນະຄອນຫຼວງຂອງ ອິນເດຍ ເມື່ອບໍ່ດົນມານີ້.
ນາງ ວິມລາ ຢາດາຟ, ຊາວນາຄົນນຶ່ງຈາກລັດ ຮາເຣຍນາ ຂອງອິນເດຍ ເວົ້າວ່າ, ຄ່າ ໃຊ້ຈ່າຍກະສິກຳເຊັ່ນຝຸ່ນ, ເມັດພັນພືດແມ່ນໄດ້ຖີບຕົວຂຶ້ນ, ແຕ່ລາຄາຜົນຜະລິດນັ້ນ ແມ່ນໄດ້ຕົກຕ່ຳລົງ, ເຮັດໃຫ້ຄອບຄົວຂອງລາວທີ່ມີສະມາຊິກ 10 ຄົນນັ້ນບໍ່ມີລາຍໄດ້ ເລີຍຈາກທົ່ງນາທີ່ມີຄວາມກວ້າງ 4 ເອເຄີຂອງເຂົາເຈົ້າ ລາວໄດ້ຈົ່ມວ່າ “ພວກເຮົາ ຮອດບໍ່ໄດ້ໝາກຜົນຫຍັງຈາກແຮງງານທີ່ຄອບຄົວທັງໝົດໄດ້ທຸ້ມເທໃສ່ໃນນາ, ເຖິງ ແມ່ນພວກເຮົາຈະເຮັດວຽກຢ່າງຂະຫຍັນໝົດມື້ໝົດຄືນກໍຕາມ ” ນາງ ຢາດາຟ ແມ່ນນຶ່ງໃນຊາວນາທີ່ມີຄວາມບໍ່ພໍໃຈຫຼາຍສິບພັນຄົນຈາກທົ່ວປະເທດ ຜູ້ທີ່ໄດ້ພາກັນເຂົ້າໄປໃນນະຄອນຫຼວງຂອງ ອິນເດຍ ເມື່ອບໍ່ດົນມານີ້, ເພື່ອຮຽກຮ້ອງ ຈັດກອງປະຊຸມພິເສດຂອງສະພາແຫ່ງຊາດ ເພື່ອປຶກສາຫາລື ກ່ຽວກັບ ຄວາມຮຽກ ຮ້ອງຕ້ອງການຂອງເຂົາເຈົ້າເຊິ່ງແມ່ນ: ລາຄາທີ່ດີກວ່າເກົ່າສຳລັບຜົນຜະລິດຈາກນາ ແລະ ການຍົກເວັ້ນຂອງລັດຖະບານຈາກການຈ່າຍເງິນກູ້ຢືມທີ່ໄດ້ເອົາອອກມາຈາກ ຄະນາຄານ ການປະທ້ວງໄດ້ເນັ້ນໃຫ້ເຫັນຄວາມກັງວົນຍິ່ງຂຶ້ນຂອງບັນດາປະຊາກອນໃນເຂດຊົນ ນະບົດ, ບ່ອນທີ່ມີຄວາມເປັນຫ່ວງເພີ່ມຂຶນ ກ່ຽວກັບ ລາຍໄດ້ຈາກການເຮັດກະສິກຳທີ່ ໜ້ອຍລົງ ຍ້ອນຫຼາຍຄົນໄດ້ມີໜີ້ສິນ ໃນປະເທດເຊິ່ງເຄິ່ງນຶ່ງຂອງປະຊາກອນ 1,300 ລ້ານຄົນແມ່ນເພິ່ງພາອາໄສການເຮັດ ກະສິກຳນັ້ນ, ລາຍໄດ້ຈາກນາເຂດຕ່ຳ ແມ່ນໄດ້ເປັນສິ່ງທ້າທາຍມາດົນນານ ແລະ ໄດ້ ກໍ່ໃຫ້ມີການສັນຍາຈາກນາຍົກລັດຖະມົນຕີ ທ່ານ ນາເຣັນດຣາ ໂມດີ ໃຫ້ຂະຫຍາຍລາຍ ໄດ້ໃນເຂດຊົນນະບົດຂຶ້ນເປັນສອງເທົ່າພາຍໃນປີ 2022 ແຕ່ການໝົດຄວາມເຊື່ອຖືທີ່ ເພີ່ມຂຶ້ນໃນບັນດາຊຸມຊົນຊາວນານັ້ນ ໃຫ້ສ້າງຄວາມທ້າຍໃຫ້ທ່ານ ໂມດີ ໃນຂະນະທີ່ ທ່ານ ພະຍາຍາມແຂ່ງຂັນເຂົ້າດຳລົງຕຳແໜ່ງຄືນອີກໃນປີໜ້າ